O'zbekiston xalq shoiri Abdulla Oripov olamdan o'tdi
Shoir 75 yoshida AQShning Texas shtatidagi kasalxonada vafot etgan. Abdulla Oripovdan bebaho, o'lmas ijodi qoldi.
Abdulla Oripov 1941-yilda Qashqadaryo viloyati Koson tumanidagi Neko‘z qishlog‘ida dehqon oilasida tug'ilgan. 1963-yilda O‘rta Osiyo Davlat universiteti (hozirgi O‘zbekiston Milliy universiteti) jurnalistika fakultetini bitirgan. Professional faoliyati davomida turli nashriyotlarda muharrir, Yozuvchilar uyushmasida kotib, Butunittifoq Mualliflik huquqini himoya qilish idorasining O‘zbekistondagi rahbari vazifalarida ishlagan. Mustaqillik yillarida prezident devomida va boshqa yuqori lavozimlarda xizmat qilgan. Davlat madhiyasining muallifi. Abdulla Oripovning birinchi she’rlar to‘plami — "Mitti yulduz" kitobi 1965-yilda chop etilgan. "Ko‘zlarim yo‘lingda" (1967), "Onajon" (1969), "Ruhim" (1971), "O‘zbekiston", "Qasida" (1972), "Xotirot" (1974), "Yurtim shamoli" (1974), "Hayrat" (1979), "Hakim va ajal" (1980), "Najot qal’asi" (1981), "Yillar armoni" (1983) she’riy to‘plamlari ham chiqqan. Abdulla Oripov Dantening "lohiy komediya" asarini o‘zbek tiliga o‘girgan. Rus va boshqa tillardagi adabiyotlarni ham tarjima qilgan. Uning asarlari xorijiy tillarda ham o'z muxlislarini topgan.